[bookmark: _GoBack]Înscrie-te la cea de-a doua ediție a competiției coLABORATORUL de IDEI și transformă-ți ideile în realitate

În perioada 8-12 noiembrie 2023, Universitatea din București provoacă studenții, masteranzii și doctoranzii la o experiență unică și îi invită să ia parte la coLABORATORUL de IDEI. Aflat la cea de-a doua ediție, evenimentul va avea loc la Stațiunea Zoologică Sinaia a Universității din București.
Cum ai putea să crești prezența în societate a Universității din București? Cum ai aduce cunoașterea în sprijinul dezvoltării durabile a societății? Care ar fi acțiunile pe care UniBuc ar trebui să le întreprindă în direcția sustenabilității? Care sunt canalele și tacticile de comunicare potrivite ?
Dacă ai răspunsuri la aceste întrebări, te poți înscrie pentru șansa de a câștiga un loc la coLABORATORUL de IDEI completând formularul disponibil AICI până la data de 25 octombrie 2023.
Ideile îndrăznețe, bilet de acces în coLABORATORUL de IDEI
Noi, cei de la coLABORATORUL de IDEI, te invităm să vii cu o idee îndrăzneață pentru c ear trebui să facă Universitatea din București pentru a fi #sustenabilă.
Nu vei fi singur, vei avea șansa să colaborezi cu studenți de la toate facultățile Universității din București și veți fi îndrumați de Ada Roseti, președintele Asociației SCIPubliForum și, totodată, specialist în comunicarea științei.
În plus, toate costurile legate de cazare și masă vor fi asigurate de Universitatea din București. Tot ce trebuie să faci este să ne spui în câteva rânduri care sunt actiunile pe care UniBuc ar trebui să le întreprindă în direcția sustenabilității..
